د خوست د اطلاعاتو او فرهنګ رئیس شبیراحمد عثماني وايي، ویب پاڼو هم د کتابونو لوستونکي کم کړي، خو دوی د ځوانانو لپاره د یوې داسې تبلیغاتي برنامې په تنظمولو لګیا دي، چې ځوان کهول مطالعې ته وهڅوي۔

نوموړی زیاتوي، خوست عامه کتابتون لري، چې ۱۸نیم زره عنوانه کتابونه په کې دي او هڅه کوي، کتابتون نور هم غني کړي۔

سره له دې چې په خوست کې ۵ د لوړو زده کړو موسسې او لسګونو نور ښوونیز او فرهنګي بنسټونه فعالیت لري، خو په افغانستان کې له وروستي سیاسي اوښتون وروسته د زده کړو او مطالعې بهیر کم شوی او د کتاب په پېر او پلور يې هم منفي اغېز کړی دی۔

که غواړئ چې بې له خنډ او ځنډه د مشال راډیو ټولو مطالبو ته لاسرسی ولرئ نو له ایپ سټور او ګوګل پلې څخه اپليکېشن ډاونلوډ کړئ